คนในพื้นที่คุ้นเคยเรื่องเล่า ลิงลพบุรีนั่งรถไฟไปตีกับลิงนครสวรรค์
คนในพื้นที่คุ้นเคยเรื่องเล่า ลิงลพบุรีนั่งรถไฟไปตีกับลิงนครสวรรค์ ขณะที่บรรดาสามก๊ก ลิงปรางค์สามยอด ลิงศาลกระกาฬ และลิงตลาดสดเทศบาล ยังคงมีอารมณ์ใส่กัน เพราะอาหารมีน้อยจากกรณี ลิงฝั่งปรางค์สามยอด เปิดศึกทะเลาะวิวาทกับลิงฝั่งตลาดอย่างดุเดือด โดยไม่สนใจรถราที่วิ่งผ่าน ส่งผลให้มีลิงได้รับบาดเจ็บจากการกัดกันไปหลายตัว ตามที่ได้รายงานข่าวไปก่อนหน้าที่เมื่อช่วงเช้าของวันที่ 12 มี.ค. 63 ผู้สื่อข่าวไทยรัฐ ได้ลงพื้นที่เพื่อดูพฤติกรรมของลิงทั้ง 3 ฝั่งทั้ง คือ ลิงปรางค์สามยอด ลิงศาลกระกาฬ และลิงตลาดสดเทศบาล หรือที่เรียกว่า ลิงตึก โดยพบว่าลิงฝั่งปรางค์สามยอด มีบรรดาเจ้าจ๋อน้อยใหญ่ เริ่มออกมาคุ้ยหาอาหารเก่า กัดแทะเล็มหญ้า คุ้ยหาจากกองขยะกิน และนั่งรอคนนำมาให้ด้วยความหิวโหย โดยยังไม่มีอาหารใหม่มาเพิ่มเติมนายพัฏกร วิชญ์พลากร เจ้าหน้าที่การรถไฟ ผู้ที่คลุกคลีคุ้นเคยอยู่กับลิงลพบุรีมาเป็นเวลานาน เล่าว่า สถานที่ให้อาหารตรงนี้ เวลา 08.00-09.00 น. ลิงตลาดจะมากินอาหารจากเจ้าหน้าที่ ประชาชน นักท่องเที่ยว และอาหารที่เหลือจากการไหว้เจ้าพ่อพระกาฬ จะมีผู้นำมาให้ถึงที่ ซึ่งบริเวณนี้จะมีกินตลอดเวลาส่วนที่ลิงหน้าศาลพระกาฬ จำนวนมากกว่า 100 ตัว จะมีนักท่องเที่ยวทั้งชาวไทย และต่างชาติมักชอบให้อาหารลิงเป็นการส่วนตัว เนื่องจากลิงตรงนี้มีนิสัยคุ้นกับคน ไม่ก้าวร้าว ดุร้าย สามารถถ่ายภาพเป็นที่ระลึกได้ทั้งนี้ ชนวนเหตุหลักที่ทำให้ลิงศาลพระกาฬ บาดหมางกับลิงปรางค์สามยอด ทำร้ายกันอย่างดุเดือดอย่างที่ไม่เคยมีมาก่อน เนื่องจากการแย่งอาหารกัน ซึ่งลิงปรางค์สามยอดได้อาหารในมื้อเดียว คือ ช่วงเวลาเช้าเท่านั้นส่งผลให้อาหารที่มีไม่เพียงพอ และไม่มีประชาชนหรือนักท่องเที่ยวเดินมาถึงจุดนี้ในช่วงระยะเวลา 1 ปีผ่านมา ซึ่งลิงปรางค์สามยอดจะได้กินอย่างอิ่มหนำสำราญแค่ช่วงจัดโต๊ะจีนลิงเท่านั้น ผิดจากลิงศาลพระกาฬ และลิงตลาด ที่มีอาหารสด ใหม่กินตลอดทั้งวัน อย่างเหลือเฟือส่วนเรื่องที่ลิงลพบุรีนั่งรถไฟไปตีกับลิงตาคลี นครสวรรค์นั้นก็เป็นเรื่องจริงที่คนเฒ่าคนแก่ในพื้นที่คุยกัน ซึ่งตอนนี้มีงานมังกร ที่นครสวรรค์ ลิงลพบุรีก็ไปเที่ยวกันขากลับก็ไปทะเลาะกับลิงนครสวรรค์นั่นเองโดยในโลกออนไลน์ มีคนใช้เฟซบุ๊ก Adisorn Suksombut ได้โพสต์ข้อความระบุว่า เข้ามายืนยันว่าจริง ปู่ผมเป็นนายสถานีรถไฟช่องแค อ.ตาคลี นครสวรรค์ พ่อผมเคยขายของบนรถไฟด้วย ตรงนี้มีภูเขา ป่า และวัดช่องแคอยู่ติดสถานี มีลิงเดิมอาศัยอยู่ซึ่งเป็นลิงวอก ภาพถ่ายเก่าๆ ที่นี่เป็นลิงวอก แล้วด้วยความที่ทางรถไฟสายเหนือมีรางเดียวต้องรอหลีกโดยเฉพาะสถานีช่องแค รอนาน ลิงลพบุรีเห็นลิงช่องแคลงมาตีเลยจ้า พอตีจ่าฝูงแตกก็เอาพวกตัวเมียกลับไปด้วย รถไฟสมัยก่อนมันจอดนานครับ ลิงตีกันเสร็จก็กลับขึ้นหลังคารถไฟทัน แล้วเหตุการณ์ลิงลพบุรียกพวกตีบ่อยมาก ปัจจุบันลิงช่องแคเป็นลิงแสมไปเยอะแล้วครับ น่าจะลงมาผสมกันหรือเปล่า ลองมาชมกันได้ครับวัดช่องแค อยู่ติดสถานีรถไฟช่องแค อ.ตาคลี จ.นครสวรรค์ คนเก่าๆ ที่นี่ก็น่าจะเห็นกันมาเยอะ(คลิกอ่านคอมเม้นท์ทั้งหมด ที่นี่)
คนในพื้นที่คุ้นเคยเรื่องเล่า ลิงลพบุรีนั่งรถไฟไปตีกับลิงนครสวรรค์ ขณะที่บรรดาสามก๊ก ลิงปรางค์สามยอด ลิงศาลกระกาฬ และลิงตลาดสดเทศบาล ยังคงมีอารมณ์ใส่กัน เพราะอาหารมีน้อย 
ลิงลพบุรี,ลิงตีกัน,ลิงศาลพระกาฬ,ลิงตลาดสดเทศบาล,ลิงปรางค์สามยอด,ข่าวทั่วไป